Zápisnica zo stretnutia Rady Školy pri MŠ Hričovské Podhradie 98, 013 41 Dolný Hričov zo dňa 24.06.2026

Zápisnica č.2/šk. rok 2025/2026 zo dňa 24.06.2026

Program:
1. Otvorenie stretnutia
2. Určenie overovateľa zápisnice
3. Hodnotiaca správa o činnosti Rady školy 2025/2026
4. Informácia o legislatívnych zmenách účinných od 01.01.2026
5. Schválenie Štatútu rady školy
6. Schválenie Školského vzdelávacieho programu a Školského poriadku
7. Uznesenie a záver
Prítomní:  viď. prezenčná listina
K bodu 1
Predsedníčka Rady školy (RŠ) Mgr. Lenka Beranová  privítala prítomných členov RŠ, a tiež pani riaditeľku, ktorá prijala pozvanie, aby mohla k náležitým dokumentom doplniť prípadné informácie. Predsedníčka následne prítomných oboznámila s programom zasadnutia. Všetci prítomní s programom súhlasili.
K bodu 2
Za overovateľa zápisnice bola určená p. Mgr. Katarína Križaníková.
K bodu 3
Predsedníčka RŠ predniesla Hodnotiacu správu o činnosti Rady školy za školský rok 2025/2026. Hodnotiaca správa tvorí prílohu zápisnice č.2/školský rok 2025/2026. Členovia RŠ mali možnosť sa vyjadriť k podanej správe. Prítomní členovia RŠ súhlasili s obsahom správy, nikto nevyjadril žiadnu pripomienku.
K bodu 4
Predsedníčka RŠ oboznámila prítomných s aktuálnou zmenou v legislatíve platnej od 01.01.2026 a stým spojenú zmenu členov RŠ:
· doplnenie 2. delegovaného zástupcu zriaďovateľa: pani Gabriela Vidrová
RŠ vzala na vedomie zmenu zloženia rady školy vyplývajúcu z právnych predpisov účinných od 01.01.2026. V nadväznosti na legislatívnu zmenu sa pani Mgr. Katarína Križaníková vzdala 24.06.2026 členstva v rade školy. Rada školy berie odstúpenie 1 člena za zákonných zástupcov na vedomie. Zároveň konštatuje, že zloženie RŠ je od 01.01.2026 zosúladené s právnymi predpismi účinnými od 01.01.2026.
K bodu 5
Schválenie Štatútu RŠ
Členovia RŠ boli oboznámení so štatútom RŠ, jeho významom a funkciou. Členovia RŠ nepredložili žiadne pripomienky, návrhy, požiadavky.
K bodu 6
Pani riaditeľka Mgr. Jana Poliaková prítomných oboznámila s novým Školským poriadkom, a tiež novým Školským vzdelávacím programom. Prítomní tieto dokumenty brali na vedomie a nemali žiadne pripomienky.
K bodu 7
Uznesenie
Rada školy vzala na vedomie a prerokovala:
Uznesenie 1/2026 -  zmenu v legislatíve platnú od 01.01.2026 a stým spojenú zmenu členov RŠ:
· doplnenie 2. delegovaného zástupcu zriaďovateľa: p. Vidrová
· vzdanie sa členstva jedného člena za zákonných zástupcov: p. Križaníková
Uznesenie 2/2026 – Prítomní členovia prerokovali Školský poriadok.
Uznesenie 3/2026 – Prítomní členovia prerokovali Školský vzdelávací program.
RŠ schválila Uznesenie zo zasadnutia rady školy pri Materskej škole Hričovské Podhradie 98, 013 41 Dolný Hričov konaného dňa 24.06.2026.
Predsedníčka RŠ poďakovala prítomným členom za účasť, spoločnú doterajšiu spoluprácu a popriala im pekné prežitie letných prázdnin.

 Zapísala:	Mgr. Lenka Beranová 	    	...................................................

Overovateľ:    Mgr. Katarína Križaníková             	...................................................

Hodnotiaca správa o činnosti Rady školy za školský rok 2025/2026
Vypracovaná k 24.06. 2026

V zmysle bodu č. 2 článku IX. Štatútu rady školy Materskej školy Hričovské Podhradie schváleného
24.06.2026 je predseda Rady školy povinný vypracovať hodnotiacu správu o činnosti rady školy za uplynulý školský rok.

V uplynulom školskom roku mala rada školy päť členov:
· dvaja zvolení zástupcovia rodičov – Dana Gaňová, Barbora Trnavská
· jeden pedagogický pracovník – Mgr. Jana Poliaková
· jeden nepedagogický pracovník – Štefánia Srníková
· jeden delegovaný zástupca obecného úradu – Ing. Michal Dobroň

Zloženie členov rady školy po legislatívnej zmene od 1.11.2026:
· jeden zvolený zástupca zákonných zástupcov – Peter Hoferica
· dvaja zvolení zástupcovia zamestancov - Štefánia Srníková, Mgr. Lenka Beranová
· dvaja delegovaní zástupcovia zriaďovateľa – Ing. Michal Dobroň, Gabriela Vidrová

Rada školy v školskom roku 2025/2026 zasadala dvakrát, čím splnila bod č. 8 článku VI. Štatútu rady školy.

O zasadnutiach boli vyhotovené zápisnice: 	
                   Zápisnica č.1 – overovateľ . Peter Hoferica
                   Zápisnica č.2 – overovateľ – Mgr. Katarína Križaníková

Počas školského roka 2025/2026 sa nevyskytli žiadne problémy, ktoré by si žiadali nutnosť zasadania RŠ viackrát. Členovia rady boli počas školského roka neustále v kontakte, takže mali možnosť navrhovať kedykoľvek podnety pre spoločné stretnutie.


Predsedníčka Rady školy zhodnotila spoluprácu členov za ústretovú a zodpovednú.


V Hričovskom Podhradí, dňa 24.06. 2026
                                                                                     .....................................................
                        Mgr. Lenka Beranová 
                     predsedníčka Rady školy



